
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 10490 (1) 

Αναπροσαρμογή των ισχυόντων τιμολογίων αμοιβής λιμενεργα¬ 
τών της Χώρας για το έτος 1988. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 


Έχοντας υπόψη: 


1. Τις διατάξεις του άρθρου 37 του Ν. 3239/55. 


2. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα». 

3. Το Α. 161/Δ. 18/15.1.1988 έγγραφο του Υπουργείου 
Εθνικής Οικονομίας, αναφορικά με την αναπροσαρμογή των τι¬ 
μολογίων αμοιβής των φορτ/τών για το έτος 1988. 

4. Τις σχετικές προτάσεις των αρμόδιων ΕΡΦ Λιμανιών, απο¬ 
φασίζουμε: 

Αποδεχόμαστε κατά ένα μέρος τις προτάσεις των Επιτροπών 
Ρύθμισης Φορτ/σεων (ΕΡΦΛ) και εγκρίνουμε την αναπροσαρ¬ 
μογή των ισχυόντων τιμολογίων αμοιβής των φορτοεκφορτω¬ 
τών, σημειωτών, ζυγιστών, κομιστών και φυλάκων των παρα¬ 
κάτω λιμανιών της Χώρας για το έτος 1988, κατά ποσοστό 
13% Αγ. Νικολάου Κρήτης, Αλεξανδρούπολης, Αίγιου, Αλιβε- 
ρίου. Αλυκής Άρτας, Αργοστολιού. Αμφιλοχίας, Βαθέως Σάμου, 
Μ. Βαθέος Χαλκίδας, Βόλου, Γυθείου, Ελευσίνας, Ζακύνθου, 
Ηγουμενίτσας, Ηρακλείου Κρήτης, Θήρας, Καλαμάτας, Καβά¬ 
λας, Καλύμνου, Καρλοβασίου, Κατακόλου, Κέρκυρας, Κιάτου, 
Κισσάμου, Κορίνθου (λιμένα - ξηράς), Κω, Λαυρίου, Λευκάδας, 
Λευκαντί - Νησάρι Χαλκίδας, Ληξουρίου (λιμένα - ξηράς), Με¬ 
σολογγίου (λιμένα - Ξηράς), Μήλου, Μύρινας Λήμνου, Μυτιλή¬ 
νης και λιμανιών Λέσβου, Νάξου, Ναυπλίου, Πάτροις, Πόρτο - 
Λάγγος, Πάρου, Πρέβεζας, Πυθαγορείου Σάμου, Πύλου - Γιά- 
λοβας, Ραφήνας, Ρεθύμνου, Ρόδου, Σύρου (λιμένα - ξηράς), Ση- 
τείας, Στυλίδας, Τήνου, Χίου, Χαλκίδας (του σωματείου «Ο 
ΑΓΙΟΣ ΔΗΜΗΤΡ10Σ») και Χανιών - Σούδας. 

Η απόφαση αυτή να δημοσιευθεί στην Εφημερίδα της Κυβερ- 
νήαεως. 

Αθήνα, 5 Φεβρουάριου 1988 

ΟΙ ΥΠΟΥΡΓΟΙ 

ΕΡΓΑΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΓΙΟΡΓΟΣ ΓΕΝΝΗΜΑΤΑ! ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. 10489 (2) 

Αναπροσαρμογή τιμολογίου αμοιβής των φορτ/τών 
Τελωνείου Καστοριάς. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠΟΥΡΓΕΙΟΥ ΕΡΓΑ¬ 
ΣΙΑΣ 

Έχοντας υπόψη: 

1. Τις διατάξεις του άρθρου 39 του Ν. 3239/55. 

2. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα». 

3. Το 4/24.9.87 πρακτικό συνεδρίασης της Επιτροπής Ρυθ- 
μίσεως Φορτ/σεων Ξηράς Καστοριάς. 

4. Το Α.9341/Δ.Ι417/13.1.88 έγγραφο του Υπυργεϊου 
Εθνικής Οικονομίας. 

6. Την 96944/22.10.87 απόφαση του Υπουργού Εργασίας 
«μεταβίβαση αρμοδιοτήτων του Υπουργού Εργασίας στους Γε¬ 
νικό Γραμματέα, Ειδικούς Γραμματείς, Προϊσταμένους Δ/νσεων 
κ.λπ.» καθώς και την 98551/87 όμοια, αποφασίζουμε: 

Αποδεχόμαστε κατά ένα μέρος την 4/24.9.87 πρόταση της 
Επιτροπής Ρυθμίσεως Φορτ/σεων Ξηράς Καστοριάς και εγκρί¬ 
νουμε την αναπροσαρμογή του ισχύοντος τιμολογίου κατά ποσο¬ 
στό 35%. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 3 Φεβρουάριου 1988 
Ο Γενικός Γραμματέας 
ΠΕΤΡΟΣ ΜΩΡΑΛΗΣ 

- + - 

Αριθ. Α2/οικ. 361 (3) 

Έγκριση κυκλοφορίας και εμπορία των τροποποιημένων γαλά- 
των 1ης και 2ης βρεφικής ηλικίας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ/ΚΩΝ ΑΣΦ/ΣΕΩΝ 

Έχοντας υπόψη: 

Τις διατάξεις: 

α) Των άρθρων 2 παρ. 2στ και άρθρο 14 παρ. 4 του ιδρυτικού 
νόμου του Ε.Ο.Φ. 1316/83. 

β) Του άρθρου 2 παρ. 3γ του Π.Δ. 514/83 για τη συμμόρ¬ 
φωση προς την οδηγία 77/94/ΕΟΚ σχετικά με τα τρόφιμα ειδι¬ 
κής διατροφής. 

γ) Τη 2206/85 απόφαση του Α.Χ.Σ.. 

δ) Τις αρχές και τους σκοπούς του Διεθνούς Κώδικα Εμπορίας 
Υποκατάστατων Μητρικού θηλασμού της Παγκόσμιας Οργά¬ 
νωσης ΥΓείας (ΠΟΥ), αποφασίζουμε: 

"Αρθρο I. 

1. Σκοποί: 

Οι διατάξεις του παρόντος ρυθμίζουν την κυκλοφορία των τρο¬ 
ποποιημένων γαλάτων 1ης και 2ης βρεφικής ηλικίας (παρα¬ 
σκευάσματα για βρέφη και γάλατα συνεχείας οιντίστοιχα) που 
προορίζονται για την ειδική διατροφή υγιών βρεφών, στις περι¬ 
πτώσεις που ο θηλασμός δεν ενδείκνυται ή δεν είναι δυνατός ή 
όπου το μητρικό γάλα δεν επαρκεί. 

2. Ορισμοί: 

I. α) Τροποποιημένα γάλατα 1ης βρεφικής ηλικίας νοούνται 
τα τρόφιμα που προορίζονται για την ειδική διατροφή υγιών βρε¬ 
φών κατά τους πρώτους πέντε (5) μήνες της ζωής τους και τα 
οποία επαρκούν για τις ανάγκες της φυσιολογικής ανάπτυξής 
τους. 

β) Τροποποιημένα γάλατα 2ης βρεφικής ηλικίοις νοούνται τα 
τρόφιμα που προορίζονται για την ειδική διατροφή των βρεφών 
από την ηλικία πων πέντε (5) μηνών και άνω και αποτελούν το 
γαλακτούχο στοιχείο της προοδευτικά διαφοροποιούμενης δια¬ 
τροφής τους. 

II. Η βασική σύνθεση των εν λόγω προϊόντων πρέπει ν’ αντα- 
ποκρίνεται στις θρεπτικές ανάγκες των βρεφών όπως αυτές κα¬ 
θορίζονται βάσει επιστημονικών δεδομένων που έχουν τύχει γενι¬ 
κής αποδοχής. 

Άρθρο 2. 

Σύνθεση. 

1. Τα τροποποιημένα γάλατα 1ης βρεφικής ηλικίας παρα¬ 
σκευάζονται με συστατικά, των οποίων η καταλληλότητα για την 
ειδική διατροφή των βρεφών από τη γέννησή τους, έχει αποδει- 
χθεί βάσει επιστημονικών δεδομένων, που έχουν τύχει γενικής 
αποδοχής. 

Κανένα άλλο προϊόν εκτός από τα τροποποιημένα γάλατα 1ης 
βρεφικής ηλικίας δεν είναι δυνατόν να διατίθεται στο εμπόριο ή να 
παρουσιάζεται ως κατάλληλο να (κοινοποιήσει από μόνο του τις 
ανάγκες διατροφής των βρεφών με καλή υγεία, κατά τους πρώ¬ 
τους πέντε (5) μήνες της ζωής τους. 

2. Τα τροποποιημένα γάλατα 2ης βρεφικής ηλικίας παρα¬ 
σκευάζονται με συστατικά των οποίων η καταλληλότητα για την 


ειδική διατροφή των βρεφών μετά από τον 5ο μήνα έχει αποδει- 
χθεί βάσει επιστημονικών δεδομένων που έχουν τύχει γενικής 
αποδοχής. 

3. Τα τροποποιημένα γάλατα 1ης βρεφικής ηλικίας παρα¬ 
σκευάζονται εξ ολοκλήρου από πρωτεΐνες γάλακτος αγελάδας. 

4. Για τον εμπλουτισμό των τροποποιημένων γαλάτων 1ης 
βρεφικής ηλικίας ή των τροποποιημένων γαλάτων 2ης βρεφικής 
ηλικίας δύνανται να χρησιμοποιούνται ανόργανες ουσίες, βιταμί¬ 
νες, πρόσθετα αμινοξέα και λοιπές αζωτούχες ουσίες που η κα¬ 
ταλληλότητα τους έχει αποδειχθεί βάσει επιστημονικών δεδομέ¬ 
νων που έχουν τύχει γενικής αποδοχής. 

Άρθρο 3. 

Άδεια κυκλοφορίας. 

1. Η κυκλοφορία των τροποποιημένων γαλάτων 1ης και 2ης 
βρεφικής ηλικίας επιτρέπεται μόνο μετά από σχετική άδεια που 
χορηγεί ο Εθνικός Οργανισμός Φαρμάκων με αίτηση των ενδια¬ 
φερομένων. 

2. Η αίτηση των ενδιαφερομένων προς τον ΕΟΦ πρέπει να συ¬ 
νοδεύεται από τις παρακάτω πληροφορίες και δικαιολογητικά: 

α) Την εμπορική ονομασία του προϊόντος που απαραίτητα πρέ¬ 
πει να συνοδεύεται από τη φράση «τροποποιημένο γάλα 1ης βρε¬ 
φικής ηλικίας» ή ανάλογα «2ης βρεφικής ηλικίας μετά τον 5ο 
μήνα». 

β) Την ποιοτική και ποσοτική σύνθεση του προϊόντος. 

γ) Τ’ αναλυτικά στοιχεία του προϊόντος. 

6) Τη λεπτομερή μέθοδο ελέγχου. 

ε) Την επωνυμία και τη Δ/νση του Εργαστηρίου ή του Εργο¬ 
στασίου παραγωγής. 

στ) Την επωνυμία και τη διεύθυνση του υπεύθυνου κυκλοφο¬ 
ρίας στην Ελλάδα. 

ζ) Το κείμενο των επισημάτων της συσκευασίας με τα σχέδια 
τυχόν παραστάσεων. 

η) Το πιστοποιητικό νόμιμης παραγωγής και κυκλοφορίας της 
χώρας προέλευσής του, εγκεκριμένου από τις αρμόδιες αρχές της 
χώρας αυτής. 

θ) Τις πληροφορίες και τα βιβλιογραφικά στοιχεία, εάν υπάρ¬ 
χουν, σχετικά με την ωφελιμότητά του. 

ι) Δύο ή περισσότερα δείγματα της τελικής συσκευασίας του 
προϊόντος. 

3. α) Η άδεια κυκλοφορίας χορηγείται από τον ΕΟΦ εγγρά- 
φως με αριθμό κυκλοφορίας, μετά την προσκόμιση πλήρων και 
χωρίς λάθη, όλων των στοιχείων του φακέλου. 

β) Ο ΕΟΦ ασκεί επίσημο έλεγχο στα προϊόντα τα οποία παρα¬ 
σκευάζονται ή εισάγονται σύμφωνα με την άδεια που έχει χορη- 

γηθεί · „ · ι · 

γ) Για τροποποιημένα γάλατα 1ης και 2ης βρεφικής ηλικίας 

που έχουν παρασκευασθεί σε χώρα η οποία δεν είναι μέλος των 
Ε.Κ. η αίτηση για την άδεια κυκλοφορίας συνοδεύεται απο τα 
στοιχεία της παρ. α και επιπλέον: 

1. Πιστοποιητικό σύνθεσης επικυρωμένο από επίσημη αρχή. 

2. Βεβαίωση ότι ο εισαγωγέας κατέχει την απαραίτητη άδεια 
που εξουσιοδοτεί την εισαγωγή του προϊόντος στην Ελλάδα. ^ 

4. Η άδεια κυκλοφορίας χορηγείται από τον ΕΟΦ για τρία 
χρόνια και αφορά μόνο το προϊόν που περιγράφεται σ' αυτή. 

Με αίτηση του υπεύθυνου κυκλοφορίας η άδεια ανανεώνεται 
κάθε φορά για τρία χρόνια. 

5. Η άδεια κυκλοφορίας δεν ανανεώνεται όταν: 

α) Δεν έχει κατονομασθεί ο επιστήμων που επιβλέπει την πα¬ 
ραγωγή και τον έλεγχο για Βρεφικά γάλατα που παρασκευάζο¬ 
νται στην Ελλάδα, ή ο υπεύθυνος για τον έλεγχο στα εισαγόμενα. 
Επίσης όταν δεν υπάρχουν οι απαραίτητες προϋποθέσεις εξοπλι¬ 
σμού και χώρων, για την παραγωγή σύμφωνα με τους ισχύοντες 
κανόνες καλής παραγωγής και ελέγχου. 

β) Δεν υπάρχουν κατάλληλοι χώροι και συνθήκες για την απο¬ 
θήκευσή τους. 

γ) Οι πληροφορίες και τα δικαιολογητικά που προσκομίσθηκαν 
παρουσιάζουν ελλείψεις ή σφάλματα. 

6. Η χορήγηση της άδειας κυκλοφορίας δεν θίγει την αστική 

και ποινική ευθύνη του υπεύθυνου κυκλοφορίας. 

Υπεύθυνος κυκλοφορίας είναι εκείνος που έχει την ουσιαστική 
διεύθυνση όλης της επιχείρησης (π.χ. κύριος μέτοχος Α.Ε. ή Δια¬ 
χειριστής Ε.Π.Ε. ή ομόρρυθμος εταίρος). 

Άρθρο 4. 

Προθεσμίες για τη χορήγηση της άδειας κυκλοφορίας. 

1. Η διάρκεια της διαδικασίας για τη χορήγηση της άδειας κυ¬ 
κλοφορίας δεν μπορεί να υπερβαίνει τις 120 ημέρες από την ημε¬ 
ρομηνία που υποβλήθηκε ο πλήρης φάκελος στον ΕΟΦ. 

2. Εάν ο ΕΟΦ ζητήσει από τον αιτούντα να διορθώσει εσφαλ¬ 
μένα πληροφοριακά στοιχεία και δικαιολογητικά του άρθρου 5 
παρ. 2 αυτής της απόφασης, η παραπάνω προθεσμία αναστέλλε¬ 
ται για όσο χρόνο διαρκεί η προθεσμία συμπλήρωσης ή διόρθω¬ 
σης. Η αναστολή αρχίζει από τη μέρα που κοινοποιείται στον αι- 
τούντα η απαίτηση να διορθωθούν τα εσφαλμένα στοιχεία και δι- 
καιολογητικά. 

Άρθρο 5. 

Υποχρέωση γνωστοποίησης - Τροποποίηση 
της άδειας κυκλοφορίας. 

Ο υπεύθυνος κυκλοφορίας γνωστοποιεί στον ΕΟΦ χωρίς κα¬ 
θυστέρηση, κάθε μεταβολή στα πληροφοριακά στοιχεία που προ¬ 
σκομίζονται κατά το άρθρο 5 παρ. 2 αυτής της υπουργικής από¬ 
φασης. 

Άρθρο 6. 

Ανάκληση της άδειας κυκλοφορίας. 

1. Η άδεια κυκλοφορίας ανακαλείται όταν διαπιστώνονται οι 
αρνητικές προϋποθέσεις του άρθρου 3. 

2. Για τη διαδικασία ανάκλησης της άδειας κυκλοφορίας 
εφαρμόζονται αναλόγως οι διατάξεις της ισχύουσας νομοθεσίας 
για τα φαρμακευτικά ιδιοσκευάσματα. 

3. Σε περίπτωση ανάκλησης της άδειας κυκλοφορίας απαγο¬ 
ρεύεται η κυκλοφορία του ανακληθέντος τροποποιημένου βρεφι¬ 
κού γάλατος, στο πεδίο εφαρμογής αυτής της υπουργικής από¬ 
φασης. 

Άρθρο 7. 

Λήξη της ισχύος και ανανέωση της άδειας κυκλοφορίας. 

1. Η άδεια κυκλοφορίας παύει να ισχύει: 

α) Εάν το τροποποιημένο βρεφικό γάλα δεν κυκλοφόρησε μέσα 
σε δύο χρόνια από τη χορήγησή της. 

β) Με γραπτή παραίτηση του υπεύθυνου κυκλοφορίας. 

γ) Εφόσον δεν ακολουθήθηκε εγκαίρως η διαδικασία της παρ. 
2 του παρόντος άρθρου. 

δ) Με την πάροδο 3 ετών από τη χορήγησή της, εκτός αν αυτή 
προηγουμένως ανανεώθηκε. 

2. Για την ανανέωση της άδειας κυκλοφορίας ο υπεύθυνος κυ¬ 
κλοφορίας υποβάλλει στον ΕΟΦ, τρεις (3) τουλάχιστον μήνες 
πριν λήξει η παλαιά άδεια κυκλοφορίας, σχετική αίτηση που να 
δηλώνει ότι το τροποποιημένο βρεφικό γάλα κυκλοφορεί και θα 
εξακολουθεί να κυκλοφορεί. 

Η αίτηση συνοδεύεται από τις πληροφορίες και τα δικαιολογη- 
τικά κατά το άρθρο τρία (3). 

3. Η χορήγηση, η τροποποίηση, η ανανέωση, η ανάκληση και 
η λήξη της ισχύος της άδειας κυκλοφορίας των Βρεφικών Σκευα¬ 
σμάτων δημοσιεύονται περιληπτικά στην Εφημερίδα της Κυβερ- 
νήσεως. 

Άρθρο 8. 

Επισήμανση. 

1. Η ονομασία πώλησης των προϊόντων που αναφέρονται στο 
άρθρο 1 είναι αντίστοιχα «Τροποποιημένο γαλα» 1ης βρεφικής 
ηλικίας και 2ης βρεφικής ηλικίας, (μετά τον 5ο μήνα). 

2. Η κυκλοφορία των τροποποιημένων γαλάτων 1ης και 2ης 
βρεφικής ηλικίας επιτρέπεται μόνον εφόσον στη συσκευασία ανα¬ 
γράφονται ευανάγνωστα: 

α) Οι ενδείξεις που προβλέπονται από το άρθρο 11 του Κώδικα 
Τροφίμων. (Τροποποιήθηκε με την απόφαση Α.Χ.Σ. 2206/ 
85).. 

β) Οι ενδείξεις του Π.Δ. 514/83. ' 


γ) Στα τροποποιημένα γάλατα 1ης βρεφικής ηλικίας, ένδειξη 
που να αναφέρει ότι το προϊόν μεν είναι κατάλληλο για την ειδική 
διατροφή των βρεφών από τη γέννησή τους, αλλά μόνον εφόσον ο 
θηλασμός δεν είναι δυνατός ή το μητρικό γάλα δεν επαρκεί ή η 
μητέρα αποφασίζει να μη θηλάσει. 

δ) Στην περίπτωση τροποποιημένων γαλάτων 1ης βρεφικής 
ηλικίας που δεν είναι εμπλουτισμένα με σίδηρο, ένδειξη που να 
αναφέρει ότι όταν το προϊόν χορηγείται στα βρέφη που έχουν 
υπερβεί την ηλικία των έξι μηνών, οι συνολικές ανάγκες σε σίδηρο 
των εν λόγω βρεφών πρέπει να καλύπτονται από άλλες συμπλη¬ 
ρωματικές πηγές. 

ε) Στην περίπτωση τροποποιημένων γαλάτων 2ης βρεφικής 
ηλικίας ένδειξη που ν’ αναφέρει ότι το προϊόν είναι κατάλληλο 
μόνο για την ειδική διατροφή των βρεφών μετά τον 5ο μήνα της 
ζωής τους κΓ ότι πρέπει ν’ αποτελεί μόνο ένα μέρος μιας προο¬ 
δευτικά διαφοροποιημένης διατροφής. 

στ) Τη μέση ενεργειακή αξία εκφρασμένη σε θερμίδες (Κοβΐ) 
και Κ] καθώς και την περιεκτικότητα σε πρωτεΐνες, λιπίδια και 
υδατάνθρακες ανά 100 γραμ. προϊόντος ως έχει και ανά 100 κυ¬ 
βικά εκατοστά προϊόντος έτοιμου για χρήση. 

ζ) Η μέση ποσότητα κάθε ανόργανης ουσίας βιταμίνης πρόσθε¬ 
του αμινοξέος ανά 100 γραμ. προϊόντος ως έχει και ανά 100 κυ¬ 
βικά εκατοστά προϊόντος έτοιμου για χρήση. 

η) Ένδειξη που επιτρέπει την αναγνώριση της παρτίδας παρα¬ 
γωγής και την ημερομηνία ελάχιστης διατηρησιμότητας. 

θ) Ο κατασκευαστής οφείλει να επισημάνει τη σημασία του σω¬ 
στού τρόπου παρασκευής και τους κινδύνους που διατρέχει η 
υγεία των βρεφών σε περίπτωση μη συμμόρφωσης προς τις οδη- 
γίες. 

Συγκεκριμένα θα πρέπει να αναγράφεται η περιεκτικότητα του 
δοσομετρικού κουταλιού (μεζούρας) που απαραίτητα περιέχεται 
στη συσκευασία σε γραμμάρια σκόνης και πόσες μεζούρες αναλο¬ 
γούν για την παρασκευή 100 κυβικών εκατοστών προϊόντος χω¬ 
ρίς κανενός είδους πίνακες δοσολογίας. 

ι) Στην επισήμανση δεν επιτρέπεται η αναφορά και διαφήμιση 
άλλων προϊόντων διατροφής βρεφών. 

3. Η επισήμανση των τροποποιημένων γαλάτων 1ης βρεφ. 
ηλικίας πρέπει να περιλαμβάνει επιπλέον τη λέξη «προσοχή» ακο¬ 
λουθούμενη από τις παρακάτω ενδείξεις: 

α) Ο μητρικός θηλασμός υπερέχει. 

β) Ένδειξη για τη χρησιμοποίηση του προϊόντος σύμφωνα με 
τις οδηγίες παιδιάτρου. 

γ) Προειδοποίηση σχετικά με την αρνητική επίδραση που έχει 
στο θηλασμό η παράλληλη χορήγηση γάλακτος με θήλαστρο 
(μπιμπερό). 

6) Η επισήμανση δεν πρέπει να περιλαμβάνει εικόνες βρεφών 
ούτε άλλες εικόνες ή κείμενα που να εξειδανικεύουν το προϊόν. 
Μπορεί ωστόσο να περιέχει γραφικές παραστάσεις που διευκολύ¬ 
νουν την αναγνώριση του προϊόντος και που απεικονίζουν τον 
τρόπο ετοιμασίας του. , 

ε) Η χρήση των όρων όπως «εξανθρωπισμένο» (Ηιιπιβηίβε) 
εξομοιωμένο με το μητρικό (πιβΙεΓηϊββ) προσαρμοσμένο (βάειρίε) 
ή παρομοίων, απαγορεύεται. 

στ) Αναφορές σχετικά με την ειδική σύνθεση ενός παρασκευά¬ 
σματος για βρέφη επιτρέπονται μόνο στις περιπτώσεις που απα- 
ριθμούνται στον παρακάτω πίνακα. 

Προϋποθέσεις που δικαιολογούν 
Κριτήριο Σύνθεσης έναν ισχυρισμό 


- Πρωτεΐνες 

Η περιεκτικότητα σε πρωτεΐνες είναι 
κατώτερη των 0.60/100Κ) (2,50/ 
100 ΚΟΑΕ) και η σχέση: Πρωτεΐνες 
γαλακτικού ορού/καζεΐνες δεν είναι 
κατώτερη του 1,0. 

- Νάτριο 

Η περιεκτικότητα σε Νάτριο είναι κα¬ 
τώτερη των 0,4 πιΕς/ΙΟΟΚ) (1,7 
ιηΕς/ΙΟΟΚοβ!). ' 

- Σακχαρόζη 

Απουσία σακχαρόζης 

- Λακτόζη 

Η λακτόζη είναι ο μόνος χρησιμο¬ 
ποιούμενος υδατάνθρακας. 

- Σίδηρος 

Ο σίδηρος πρέπει να έχει προστεθεί. 


4. Οι απαγορεύσεις και οι περιορισμοί που αναφέρονται στις 
παραγράφους 2γ και 3 ισχύουν και για: 

α) Την παρουσίαση των τροποποιημένων γαλάτων 1ης βρεφι¬ 
κής ηλικίας και ιδίως για τη μορφή που δίνεται σ’ αυτά ή στη συ- 
σκευασία τους, για το υλικό που χρησιμοποιείται για τη συσκευα- 
σία, για τον τρόπο με τον οποίο είναι διευθετημένη καθώς και για 
το χώρο στον οποίο εκτίθενται. 

3) Τη διαφήμιση. 

Άρθρο 9. 

Διαφήμιση. 

1. Η διαφήμιση των τροποποιημένων Γαλάτων 1ης Βρεφικής 
ηλικίας πραγματοποιείται μόνο μέσω εκδόσεων που απευθύνο¬ 
νται σε άτομα ειδικευμένα στον τομέα της ιατρικής, διατροφής ή 
φαρμακευτικής. 

2. Οι διαφημίσεις των τροποποιημένων Γαλάτων 1ης Βρεφι¬ 
κής ηλικίας υπόκεινται στους όρους που καθορίζει το άρθρο 9 
παρ. 2,3 και 4 (αυτής της απόφασης) και περιέχουν μόνο επιστη¬ 
μονικά και πραγματικά στοιχεία. Ο'ι πληροφορίες αυτές δεν πρέ¬ 
πει να υπονοούν ή να δημιουργούν την πεποίθηση ότι η χορήγηση 
τροφής με θήλαστρο δίνει ανάλογα ή καλύτερα αποτελέσματα 
από το θηλασμό. 

3. Η προσφορά δειγμάτων, ενημερωτικών εντύπων ή οποιοσ¬ 
δήποτε άλλου μέσου προώθησης των πωλήσεων τροποποιημένων 
γαλάτων 1ης βρεφικής ηλικίας απευθείας στον καταναλωτή, 
όπως οι ειδικές επιδείξεις, τα κουπόνια, τα δώρα, οι πωλήσεις 
κάτω του κόστους, δεν επιτρέπονται. 

Επίσης απαγορεύεται οι κατασκευές και διανομείς τροποποιη¬ 
μένων γαλάτων 1ης βρεφικής ηλικίας να προσφέρουν δωρεάν ή 
σε χαμηλή τιμή προϊόντα, ή άλλα διαφημιστικά δώρα στα Μαιευ¬ 
τήρια, στις εγκύους, γαλουχούσες μητέρες, ή στα μέλη της οικο- 
γένειάς τους. 

4. Επιτρέπεται η δωρεάν παροχή ενημερωτικού ή εκπαιδευτι¬ 
κού εξοπλισμού ή υλικού και δειγμάτων από τους παρασκευαστές 
ή διανομείς προς τους γιατρούς ή τους Οργανισμούς Υγειονομι- 
κής περίθαλψης μόνο κατόπιν αίτησης και γραπτής έγκρισης της 
αρμόδιας αρχής. 

Η επισήμανση, εμπορία και διαφήμιση ειδών που χρησιμο¬ 
ποιούνται σε συνδυασμό με τα τροποποιημένα γάλατα 1ης βρεφι- 
κής ηλικίας όπως οι θηλές, τα θήλαστρα (μπιμπερό), οι συσκευές 
θέρμανσης θηλάστρου και άλλου είδους εξοπλισμός ειδικά σχε¬ 
διασμένος για τη διατροφή των βρεφών με τα εν λόγω παρα¬ 
σκευάσματα πρέπει ν’ ανταπακρίνεται στις διατάξεις του άρθρου 
10 παρ. 2γ, 3 και 4 αυτής της απόφασης. 

Άρθρο 10. 

Διάθεση στην κατανάλωση. 

Τα τροποποιημένα γάλατα 1ης βρεφικής ηλικίας θα διατίθε¬ 
νται μόνο από τα φαρμακεία. Ο περιορισμός δεν ισχύει σε Δήμους 
και Κοινότητες που δε λειτουργούν φαρμακεία. 

Άρθρο 11. 

Κυρώσεις. 

Σε περίπτωση που παραβιάζονται διατάξεις αυτής της 


Τπουργ. Απόφασης επιβάλλονται οι κυρώσεις του άρθρου 19 
Ν.Δ. 96/1973 «περί της εμπορίας εν γένει των φαρμακευτικών, 
διαιτητικών και καλλυντικών προϊόντων» (ΦΕΚ. Α. 172/1973) 
όπως αυτό τροποποιήθηκε με το άρθρο 33 Ν. 1316/1983 
(ΦΕΚ 3/Α-/83). 

Άρθρο 12. 

Ισχύς. 

Η παρούσα απόφαση αρχίζει να ισχύει έξι μήνες από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Αθήνα, 29 Ιανουάριου 1988 

Ο ΥΠΟΥΡΓΟΣ 

ΓΙΑΝΝΗΣ ΦΛΩΡΟΣ 

- + - 

Αριθ. Ε5/640 (4) 

Πρακτική άσκηση σπουδαστών Τ.Ε.Ι. στο επάγγελμα. 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΟΝ 

Έχοντας υπόψη: 

1. Τις διατάξεις του άρθρου 12 του Ν. 1351/83 «εισαγωγή 
σπουδαστών στην Τριτοβάθμια Εκπαίδευση και άλλες διατά- 
ξεις». 

2. Τις διατάξεις του Π.Δ. 174/85 (ΦΕΚ 59/τ.Α'/29.3.85) 
«Άσκηση στο επάγγελμα των σπουδαστών των ΤΕΙ». 

3. Την ανάγκη της εκπαίδευσης και πρακτικής άσκησης των 
σπουδαστών της Τριτοβάθμιας Τεχνολογικής Εκπαίδευσης προ- 
κειμένου ν’ αποκτήσουν την απαιτούμενη επαγγελματική εμπει¬ 
ρία». 

4. Την Ε5/1258/86 (ΦΕΚ 133/τ.Β’/27.3.86 και ΦΕΚ 
456/τ.Β'/17.7.86) κοινή απόφαση περί «ορισμού αποζημίωσης 
των ασκούμενων σπουδαστών ΤΕΙ στο Δημόσιο Τομέα». 

5. Την Ε5/1303/86 (ΦΕΚ 168/τ.Β·/16.4.86) κοινή από¬ 
φαση των Υπουργών Εθνικής Παιδείας και θρησκευμάτων και 
Υγείας, Πρόνοιας και Κοινωνικών Ασφαλίσεων περί την «Ασφά¬ 
λιση σπουδαστών ΤΕΙ κατά τη διάρκεια της πρακτικής τους 
άσκησης». 

6. Τη δυνατότητα του Οικονομικού Επιμελητηρίου της Ελλά¬ 
δας να ασκήσει σπουδαστές ΤΕΙ (σχετικό έγγραφο ΟΕΕ/3488/ 
23.11.87). 

7. Την από 24.9.87, Η/5822 (ΦΕΚ 528/τ.Β725.9.87) 
κοινή απόφαση του Πρωθυπουργού και του Υπουργού Εθνικής 
Παιδείας και θρησκευμάτων «περί ανάθεσης αρμοδιοτήτων 
στους Υφυπουργούς Εθνικής Παιδείας και θρησκευμάτων». 

8. Την αρ. Α.9211/ΔΙΟΝΟΣΕ 1737/87 κοινή απόφαση του 
Πρωθυπουργού και του Υπουργού Εθνικής Οικονομίας, αποφα¬ 
σίζουμε: 

1. Καθορίζουμε τον αριθμό των θέσεων πρακτικής άσκησης 
των σπουδαστών ΤΕΙ, που θα απασχοληθούν στο Οικονομικό 
Επιμελητήριο της Ελλάδας σε (15) δεκαπέντε. 

2. Οι αποζημιώσεις και οι ασφαλιστικές εισφορές των ασκού¬ 
μενων σπουδαστών καταβάλλονται από τον προϋπολογισμό του 
Οικονομικού Επιμελητηρίου της Ελλάδας. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Αθήνα, 3 Φεβρουάριου 1988 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΟΝ 

ΓΙΑΝΝΟΣ ΠΑΠΑΝΤΩΝΙΟΥ ΓΙΑΝΝΗΣ ΚΩΝΣΤΑΝΤΙΝΙΔΗΣ 



ΕΦΗΜΕΡΙΕ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΔΕΥΤΕΡΟ) 


1001 


Αριθ. Ε5/694 (5) 

Πρακτική άσκηση σπουδαστών Τ.Ε.Ι. στο επάγγελμα. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 
ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 12 του Ν. 1351/83 «εισαγωγή 
σπουδαστών στην Τριτοβάθμια Εκπαίδευση και άλλες διατά¬ 
ξεις». 

2. Τις διατάξεις του Π.Δ. 174/85 (ΦΕΚ 59/τ.Α'/29.3.85) 
«Άσκηση στο επάγγελμα των σπουδαστών των ΤΕΙ». 

3. Την ανάγκη της εκπαίδευσης και πρακτικής άσκησης των 
σπουδαστών της Τριτοβάθμιου; Τεχνολογικής Εκπαίδευσης προ- 
κειμένου ν’ αποκτήσουν την απαιτούμενη επαγγελματική εμπει¬ 
ρία». 

4. Την Ε5/1258/86 (ΦΕΚ 133/τ.Β /27.3.86 και ΦΕΚ 
456/τ.Β'/17.7.86) κοινή απόφαση περί «ορισμού αποζημίωσης 
των ασκούμενων σπουδαστών ΤΕΙ στον Δημόσιο Τομέα». 

5. Την Ε5/1303/86 (ΦΕΚ 168/τ.Β/16.4.86) κοινή από¬ 
φαση των Υπουργών Εθνικής Παιδείας και θρησκευμάτων και 
Υγείας, Πρόνοιας και Κοινωνικών Ασφαλίσεων περί την «Ασφά¬ 
λιση σπουδαστών ΤΕΙ κατά τη διάρκεια της πρακτικής τους 
άσκησης». 

6. Τη δυνατότητα της Ελληνικής Αστυνομίοις να ασκήσει 
σπουδαστές ΤΕΙ (σχετικό έγγραφο 8001/3/9-ριβ/14.8.87 της 
ΕΛ.ΑΣ) 

7. Την από 24.9.87, Η/5822 (ΦΕΚ 528/τ.Β/25.9.87) 
κοινή απόφαση του Πρωθυπουργού και του Υπουργού Εθνικής 
Παιδείας και θρησκευμάτων «περί ανάθεσης αρμοδιοτήτων 
στους Υφυπουργούς Εθνικής Παιδείας και θρησκευμάτων», απο¬ 
φασίζουμε: 

1. Καθορίζουμε τον αριθμό των θέσεων πρακτικής άσκησης 
των σπουδαστών ΤΕΙ, που θα απασχοληθούν στην Ελληνική 
Αστυνομία από 1.4.8,8, ως εξής: 

α) 30 θέσεις πρακτικής άσκησης στις ειδικότητες Μηχανολο- 
γίας και Ηλεκτρολογίας. 

β) 8 θέσεις πρακτικής άσκησης στην ειδικότητα Ηλεκρονι- 
κής. 

γ) 6 θέσεις πρακτικής άσκησης στην ειδικότητα Τεχνολογίας 
Τροφίμων. 

Σύνολο: 44 θέσεις. 

2. Οι αποζημιώσεις και οι ασφαλιστικές εισφορές των ασκου¬ 
μένων σπουδαστών καταβάλλονται από τον προϋπολογισμό της 
Ελληνικής Αστυνομίας. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 4 Φεβρουάριου 1988 

οι ΥΠΟΥΡΓΟΙ 

ΥΦΥΠΟΥΡΓΟΙ 

ΕΘ/ΚΗΓ ΠΑΙΔΕΙΑΣ & ΘΡΗΣΚ/ΤΩΝ ΔΗΜΟΣΙΑΣ ΤΑΞΗΣ 

ΓΙΑΝΝΗΣ ΚΩΝΣΤΑΝΤΙΝΙΔΗΣ ΑΝΤΩΝΗΣ ΔΡΟΣΟΓΙΑΝΝΗΣ 


Αριθ. Β1/113 (6) 

Αυτοδίκαιη σύσταση προσωρινής θέσης με σχέση εργασίας ιδι¬ 
ωτικού δικαίου αόριστου χρόνου στο ΔΙΚΑΤΣΑ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 

Έχοντας υπόψη: 

1) Τις διατάξεις του άρθρου 25 παρ. 3 του Ν. 1735/1987 
(ΦΕΚ 195 τ.Α'). 

2) Την απόφαση του Διοικητικού Συμβουλίου του ΔΙΚΑΤΣΑ 
(συνεδρίαση 202/4.12.87). 

3) Την απόφαση του Πρωθυπουργού και του Υπουργού Εθν. 
Παιδείας και θρησκευμάτων Η 5822/1987 «Αρμοδιότητες των 
Υφυπουργών ΥΠΕΠΘ» (ΦΕΚ 528 τ.Β’), αποφασίζουμε: 

Διαπιστώνουμε ότι στο Διαπανεπιστημιακό Κέντρο Αναγνωρί¬ 
σεις Τίτλων Σπουδών της Αλλοδαπής (ΔΙΚΑΤΣΑ) έχει συσταθεί 


αυτοδίκαια μία (1) προσωρινή θέση κατηγορίας ΔΕ Διοικητικού, 
με σχέση εργασίας ιδιωτικού δικαίου αόριστου χρόνου. 

Η προσωρινή αυτή θέση καταργείται αυτοδίκαια, μόλις κενω¬ 
θεί με οποιοδήποτε τρόπο. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεις. 

Αθήνα, 3 Φεβρουάριου 1988 

Ο ΥΦΥΠΟΥΡΓΟΣ 

ΓΙΑΝΝΗΣ ΚΩΝΣΤΑΝΤΙΝΙΔΗΣ 
.■■ '♦ - 

Αριθ. ΕΗΙ/32 - (7) 

Έγκριση τεχνικής οδηγίας που αφορά «Εγκαταστάσεις σε κτίρια 
- Διανομή καυσίμων αερίων» ΤΟΤΕΕ 2741/86. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Το Ν. 1556/85 «Κυβέρνηση και Κυβερνητικά Όργανα». 

2. Το Π.Δ. 910/77 «περί οργανισμού του ΥΠ.Δ.Ε» όπως συ¬ 
μπληρώθηκε και τροποποιήθηκε με το Ν. 1232/82. 

3. Το Ν. 1418/84 για τα Δημόσια Έργα και ρυθμίσεις συνα¬ 
φών θεμάτων και το Π.Δ. 609/85 περί εκτελέσεως Δημοσίων 
Έργων. 

4. Την ΕΗ1/0/453/5.7.85 απόφαση του ΥΠ.Δ.Ε «περί 
εγκρίσεις διαθέσεως πιστώσεως για τη σύνταξη των Τεχνικών 
Οδηγιών». 

5. Την ΕΗ1/0/454/5.7.85 απόφαση του ΥΠ.Δ.Ε «περί ανα¬ 
θέσεις στο Τ.Ε.Ε. της εκπονήσεως Τεχνικών Οδηγιών που αφο¬ 
ρούν εγκαταστάσεις σε κτίρια και οικόπεδα». 

6. Την από 24.7.85 σύμβαση μεταξύ ΥΠ.Δ.Ε και ΤΕΕ για τη 
σύνταξη των Τεχνικών Οδηγιών. 

7. Το από 14.1.87 έγγραφο του ΤΕΕ με το οποίο έχει απο¬ 
βληθεί το τελικό κείμενο της παραπάνω Τεχνικής Οδηγίας. 

8. Την πράξη 71 συνεδρ. 15/4.6.87 Γνωμοδότηση του Συμ¬ 
βουλίου Δημ. Έργων, Τμήμα Μελετών, αποφασίζουμε: 

1. Εγκρίνουμε την ΤΟΤΕΕ 2471 /86 που αφορά «Εγκατα¬ 
στάσεις σε κτίρια - Διανομή καυσίμων αερίων» όπως αυτή συντά¬ 
χθηκε από το ΤΕΕ και διαμορφώθηκε τελικά, ελέγχθηκε και θε¬ 
ωρήθηκε από τη Δ/ναη ΕΗ1. 

Ορίζουμε υποχρεωτική την εφαρμογή της ΤΟΤΕΕ 2471 /86, 
σύμφωνα με το άρθρο 21 του Ν. 1418/84 στα σημεία που ανα- 
φέρεται στον τρόπο κατασκευής, στην ποιότητα των χρησιμο¬ 
ποιούμενων υλικών και τις δοκιμές των εγκαταστάσεων. 

3. Η ισχύς της παρούσας αρχίζει μετά δίμηνο από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Αθήνα, 7 Ιουνίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 
-- 

Αριθ. Β.2671/482 (8) 

Καθορισμός των ορίων της Βιομηχανικής Περιοχής Αττικής Β' 

«Σχιστό - Μετεγκατάσταση χυτηρίων και συναφών δραστη¬ 
ριοτήτων». 

Ο» ΑΝΑΠΛΗΡΩΤΕΣ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΑΙ ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Ν.4458/1965 «περί Βιομηχανικών Πε¬ 
ριοχών» όπως τροποποιήθηκε και συμπληρώθηκε από το 
Ν.742/1977 «περί τροποποιήσεως και συμπληρώσεως του 
Ν.4458/1965 «περί Βιομηχανικών Περιοχών» και ρυθμίσεως 
συναφών θεμάτων» (ΦΕΚ 319/Α'/17.10.77), και ειδικότερα το 
άρθρο 1 αυτού. 

2. Το Π.Δ. 136/28.3.1986 (ΦΕΚ 48/Α/21.4.1986 
«Ίδρυση Βιομηχανικών Περιοχών (Β1.ΠΕ.) στους Νομούς της 

Χώρας». 

3. Το Νόμο 1558/1985 «Κυβέρνηση χαι Κυβερνητικά Όρ¬ 
γανα» (ΦΕΚ 137/Α'/26.7.1985) χαι ειδικότερα το άρθρο 23 
και το άρθρο 24, παρ. 3 στοιχ. (θ) αυτού. 

4. Το Π.Δ. 437/18.9.85 (ΦΕΚ 157/Α719.9.85) «Καθορι¬ 
σμός και ανακατανομή των αρμοδιοτήτων των Υπουργείων» και 
ειδικότερα το άρθρου 10, παρ. 4 και του άρθρου 13, παρ. 1 αυ¬ 
τού. 

5. Τις διατάξεις του Ν.1032/1980 «περί συστάσεως Υπουρ¬ 
γείου Χωροταξίας, Οικισμού και Περιβάλλοντος» και ειδικότερα 
των άρθρων 2, 3 και 7 αυτού. 

6. Το Π.Δ. 456/25.9.85 (ΦΕΚ 163/Α726.9.85) «μετα¬ 
φορά αρμοδιοτήτων, υπηρεσιών κα προσωπικού στα Υπουργεία 
κ.λπ.» και ειδικότερα του άρθρου 1 εδαφ. (α) και του άρθρου 2, 
παρ. 1 στοιχ. (Β) αυτού. 

7. Την απόφαση 1321/25.9.87 (ΦΕΚ 531/Β730.9.87) 
του Πρωθυπουργού για ανάθεση αρμοδιοτήτων στον Αναπλη¬ 
ρωτή Υπουργό Βιομηχανίας, Ενέργειας και Τεχνολογίας. 

8. Την Υ.1436/15.10.87 απόφαση του Πρωθυπουργού για 
καθορισμό αρμοδιοτήτων του Αναπλ. Υπουργού ΠΕ.ΧΩ.Δ.Ε. 
Μανόλη Παπαστεφανάκι. 

9. Το Π.Δ.229/10.7.86 (ΦΕΚ 96Α716.7.86) «Σύσταση 
και Οργάνωση της Γενικής Γραμματείας Βιομηχανίας». 

10. Τον Α.Ν.376/1936 (ΦΕΚ 546/Α714/18.12.1936) 
«περί μέτρων ασφαλείας οχυρών θέσεων». 

11. Το Πολεοδομικό Διάταγμα «καθορισμός χώρων στην 
εκτός σχεδίου περιοχή Σχιστού Αττικής» που δημοσιεύτηκε στο 
(ΦΕΚ 10/Δ74.2.83). 

12. Τη 40/4.9.87 απόφαση της Επιτροπής της Ελληνικής 
Τραπέζης Βιομηχανικής Αναπτύξεως Α.Ε. που προβλέπεται 
στην παρ. 1 του άρθρου 1 του Ν.742/77, αποφασίζουμε: 

Την οριοθέτηση της Βιομηχανικής Περιοχής Αττικής Β' στη 
θέση Σχιστό για τη μετεγκατάσταση μονάδων του Ναυπηγοεπι- 
σκευαστικού κυκλώματος και συναφών δραστηριοτήτων, σε 
έκταση 10 στρεμμάτων περίπου, που ανήκει στην κτηματική πε¬ 
ριφέρεια του Δήμου Περάματος, 

Η ακριβής θέση της πιο πάνω έκτασης φαίνεται στο συνημμένο 
σχέδιο οριοθέτησης με αριθ. 304/10.2.1987 σε κλίμακα 
1:2.000 της Διεύθυνσης Περιφερειακής Αναπτύξεως και Βιομη¬ 
χανικής Υποδομής της ΕΤΒΑ Α.Ε. και περικλείεται από τα ση¬ 


μεία Α, Β, Γ, Δ, Ε, Ζ τα οποία έχουν τις πιο κάτω συντεταγμένες, 
οι οποίες αναφέρονται στο κέντρο φύλλου χάρτου 1:100 000 
«ΑΙΓΙΝΑ» φ=37°45' λ=-0°15'. 


Σημείο Α με συντεταγμένες περίπου χ= 10.970 
Σημείο Β με συντεταγμένες περίπου χ= 11.365 
Σημείο Γ με συντεταγμένες περίπου χ= 11.515 
Σημείο Δ με συντεταγμένες περίπου χ=11.685 
Σημείο Ε με συντεταγμένες περίπου χ= 11.680 
Σημείο Ζ με συντεταγμένες περίπου χ= 11.400 


Ψ=25.785 

Ψ=25.965 

Ψ=25.840 

Ψ=25.835 

Ψ=25.460 

Ψ-25.160 


Αναλυτικά τα πιο πάνω αναφερόμενα σημεία περιγράφονται 
ως εξής: 

Το σημείο Α βρίσκεται στην τομή του βορειοανατολικού ορίου 
της νέας δημόσιας οδού Κερατσινίου - Σκαραμαγκά και του νο¬ 
τίου ορίου της οδού προς Λατομείο, το δε σημείο Β βρίσκεται επί 
του νοτίου ορίου της οδού προς Λατομείο. Η πλευρά της ΒΙ.ΠΕ. 
(ΑΒ) η οποία συνδέει τα δύο πιο πάνω σημεία κείται επί του νο¬ 
τίου ορίου της οδού προς Λατομείο. 

Το σημείο Ζ βρίσκεται στην τομή του βορειοανατολικού ορίου 
της νέας δημοσίας οδού Κερατσινίου - Σκαραμαγκά και του βο¬ 
ρείου ορίου της οδού προς Χαβούζα, το δε σημείο Ε βρίσκεται επί 
του βορείου ορίου της οδού προς Χαβούζα. Η πλευρά της ΒΙ.ΠΕ. 
(ΖΕ), η οποία συνδέει τα δύο πιο πάνω σημεία κείται επί του βο¬ 
ρείου ορίου της οδού προς Χαβούζα. 

Η πλευρά της ΒΙ.ΠΕ. (ΑΖ) η οποία συνδέει τα δύο πιο πάνω 
αναφερόμενα σημεία κείται επί του βορειοανατολικού ορίου της 
νέας δημοσίας οδού Κερατσινίου - Σκαραμαγκά. 

Η πλευρά της ΒΙ.ΠΕ. (ΒΓΔΕ) είναι τεθλασμένο ευθύγραμμο 
τμήμα και συνδέει τα σημεία Β,Γ,Δ και Ε όπως αυτά σημειώνο¬ 
νται με τις συντεταγμένες τους. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 29 Ιανουάριου 1988 

ΟΙ ΑΝΑΠΛΗΡΩΤΕΣ. ΥΠΟΥΡΓΟΙ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ & ΒΙΟΜΗΧΑΝΙΑΣ. ΕΝΕΡΓΕΙΑΣ & 

ΔΗΜΟΣΙΩΝ ΕΡΓΩΝ ΤΕΧΝΟΛΟΓΙΑΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ ΚΟΣΤΑΣ ΠΑΠΑΝΑΓΙΟΤΟΥ 

